Wir, dis nachgeschriben Uͤli Stappfer ✳ und Henni Vischer, bed burgˀ ze Brugg, ✳ und Hensli Huͦbˀ von Starchentswile, ✳ tuͦnd kunt allˀmenlichem und vˀjechend offenlich mitt disem brief ✳ fùr
ùns und ùnsre erben ✳ als von dˀ mùlin wegen, so wir, egen̄ ✳ Uͤli Stappfˀ und Hēni Vischer ze Mùlinen habend, ✳ dz wir die fùr ùns und ùnser erben ✳ ze einem rechten erblechen mitt soͤlichˀ ordnūg, als hie
nach geschribn̄ ist, hin vˀlichen habn̄d ✳ dem obgen̄̄ Henslin Huͦber und sinen erben nach mùli recht ✳ und lichend im̄ und sinen erbn̄ die obgn̄̄ mùlinen mitt allˀ ir zuͦ gehoͤrd in kraft diss brieffes ze einem
rechten erblechen nach mùli recht mitt solichˀ undˀscheid, als hie nach geschriben staͧt. ✳ des ersten, so soͤnd die genemptē Hensli Huͦbˀ, ✳ sin erbn̄ odˀ wem si ir recht zuͦ fuͤgend jerlichs von den egn̄̄ mùlinen
ze ùbˀzins geben viertzechen mùtt zins kernē alle jar je uff wienacht nach zinses rêcht ✳ und zwen mùtt roggen dem heligen und loblichen himelfùrsten santto Anthonio, als dz vor zins ist und im̄ davon
jerlichs vor ab gaͧn sond, ✳ und sol die mùlinen mitt allen irn zuͦ gehoͤrden in guͦtem, nutzlichen buw und eren haben, ✳ als dz mùli recht ist, aͧne geverd. item und wˀe, ✳ dz si die mùlin besser machtē, ✳ dz soͤnd si
inen selber haben ✳ und mugend ir recht wol hin geben und vˀkoͧffen als tùr si mugend, ✳ doch soͤnd si die mùlin und ir rêcht ✳ ùns, obgn̄̄ Uͦlin Schmid, ✳ Hēnin Mùller, ✳ odˀ ùns₎n erbn̄, ✳ ob wir nùtt wˀend, des ersten
bieten. ✳ ist den̄, dz wir odˀ ùnser erben darzuͦ staͧn wellend ✳ umb ein solich sum̄ geltz, als inē die andˀswa gelten mag, so soͤnd si ùns des gūnen. ✳ wer abˀ, dz wi darzuͦ nùtt staͧn woͤlten, so mugend si den̄ ir
recht gebn̄, wem si wellend, unbekùmbˀt von ùns odˀ ùns₎n erbn̄, ✳ doch dz dˀ und die, so also zuͦ irn recht und mùlin staͧt odˀ staͧnd, ✳ dem vorgn̄̄ sant Anthonio die zwen mùtt roggē gelt boden zins und ùns
die obgn̄̄ viertzechen mùtt kˀnē ùberzins jerlichs wˀen ✳ und ùns von dˀ mùlinen wegen halten sol, ✳ als er ùns dz vˀsprochen hett und diser brief wiset. ✳ es ist oͧch gedinget, ob es deheinost ze schulden
kaͤm, ✳ dz er, dˀ jetzgn̄̄ Huͦber, odˀ sin erben ✳ und wer den̄ darzuͦ von ir wegē zuͦ irem rechten gestanden werend, ✳ deheinost uff geben und da von staͧn woͤltend, ✳ die selben personen sond den̄ ùns odˀ ùns₎n erbn̄
die egn̄̄ mùlin mitt allˀ irn rechten und zuͦ gehoͤrungen uff geben in guͦtem, nutzlichem buwe und eren, ✳ wol gereiset mitt schif und geschirre, als si den̄ die vō ùns ankomen ist aͧne geverd ✳ und als oͧch
dˀ mer teil von stuk ze stuk besechen ist und in disem brief hie nach geschribn̄ staͧt. ✳ item als dik oͧch die egn̄ hand sich endert, ✳ welich den̄ zuͦ den mùlinē staͧnd, ✳ die soͤnd den̄ von ùns entpfachen. ✳ it̄ als
den̄ die mùlin besechen sind und so darzuͦ gehoͤrt, sol man wissen des ersten, ✳ das die wasserwand ✳ und dz hinder mùli gerùst in dˀ obren mùli boͤs ist ✳ und dz usser und inner redˀ guͦt ✳ und dz andˀ geschirre
als guͦt. ✳ item in dˀ nidern mùli ✳ die wasserwand und dz hindˀ gerùst boͤs, ✳ dz andˀ alles, es syend usser odˀ inner redˀ, guͦt. ✳ die bloͤw und so darzuͦ gehoͤrt ist alles nùw und guͦt. ✳ it̄ so sind da vier standen,
zwo wānen, ✳ ein bùtelvas, ✳ ein sib, ✳ ein viertel, ✳ ein imi, ✳ drye haͤmer, ✳ ein hebisen, ✳ ein trifuͦs, ✳ ein oͤlipfann ✳ und ein spandbett, alles samend guͦt. ✳ dis alles sol also funden wˀden und nùtt swechcher. ✳ ich, egn̄̄
Hensli Huͦber, vˀgiche solichˀ sach mitt den obgn̄̄ Uͤlin Stappfˀ und Hēnin Mùllˀ ùberkomē sin ✳ und die egn̄̄ mùlinē also vō inē entpfangē habn̄, ✳ und harumb ze merer sichˀheit fùr den obgn̄̄ jerlichn̄ zins, ✳ fùr unbuw,
fùr abgang des egn̄̄ geschirres ✳ und umb gelùpt un̄ geding, so vor vˀmerkt ist, und alles vestlich gehaltē werd, ✳ harūb so hab ich, obgn̄̄ Hensli Huͦber, inē gebn̄ ze geswornē bùrgen unvˀscheidn̄lich Lienhart
zer Segens₎n vō Baden, ✳ Cuͦntzin Schnider vō Mellingē, ✳ Ruͤdin Huͦbˀ, min bruͦdˀ, ✳ und Henslin Holtzrùtin vō Wil. ✳ weliches jars wir den egn̄̄ Stappfˀn und Hēnin in dˀ Mùli odˀ ir erbn̄ vō ùns nùtt gezinset wurd un̄ gnuͦg
beschêch an allen vorgeschribnē dingen un̄ gedingen, ✳ es wer an einem odˀ mer stuken, ✳ es wˀe am koͧff, an uff gebn̄, an entpfachen, an buw, an geschirr, keinˀ leyg us genomē, ✳ da mitt die mùli geswechert un̄ si
odˀ ir erbn̄ geschedigot moͤchtē wˀden, ✳ wen̄ den̄ die obgn̄̄ bùrgē, es syend si all odˀ deheinˀ besundˀ, von inē, den obgn̄̄ Stappfˀ und Mùllern gemāt wˀdend, ✳ so soͤnd si bi irn trùwē in eiden wise sich antwùrtē an
den nechstē wirt, an den si den̄ gemāt wˀdend, ✳ und da leisten durch sich selbˀ odˀ andˀ an ir statt ✳ offen gisel unvˀdinget un̄ nùtt uff hoͤren bis uff die stund, dz den obgn̄̄ Uͤlin Stapfˀ, Hēnin Vischˀ odˀ ir erbn̄ vollung beschicht an den vorgn̄̄ stuken ✳ un̄ unklaghaft wˀdend. ✳ als dick oͧch einˀ dˀ obgn̄̄ bùrgē odˀ mer abgaͧt odˀ suss unnùtz wirt zeleistend, so soͤnd allweg die andˀn dēnecht nùtzen nach dˀ egn̄̄ Stappfˀ und
Vischˀn manūg in zùchen leisten, bis wir inē den abgangnē odˀ unnùtzē ersetzend und gebend als guͦtē und nùtzē als dˀ vordˀ was ✳ zeglichˀ wise als zeleistend vor geschribn̄ staͧt ✳ und bis uff die stund,
dz die selbn̄ Stappfˀ und Vischˀ und ir erbn̄ gentzlich entschidgt wˀdend, irn wortē und eid zegloͧbend. ich, obgn̄̄ Hensli Huͦber, lob oͧch bi minem eide, die obgn̄̄ bùrgen vō allem schadn̄ ze losend in dis₎ sach.
ze urkùnd diser dingē hab ich gebettē den wisen Uͦlrich Mùntzen, hofmeistˀ ze Kùngsvelt, dz dˀ sin insigel fùr mich henk an diser brief zwen, im̄ selbˀ und sinē erben aͧn schadn̄. ✳ wir, die obgn̄̄ bùrgen, vˀjechn̄d
dis₎ burgschaft und gnuͦg zetuͦnd allem, so vō ùns an dis₎m brief geschribn̄ staͧt, bi ùns₎n guͦtē trùwē, so wir harūb an eiden statt gebn̄ hand. ✳ ze urkùnd, so hand wir erbettē den wisen Cuͦntz Wirt, burgˀ ze Brugg,
dz dˀ sin insigel fùr ùns henk an disen brief, im̄ und sinen erbn̄ aͧn schadn̄. ✳ ich, vorgn̄̄ Uͦlrich Mùntz, ✳ vˀgiche also vō bett wegē des obgn̄̄ Henslis Huͦbers min insigel habn̄ gehn̄kt an dis₎ brief zwen glich. ✳ ich,
egn̄̄ Cuͦntz Wirt, vˀgiche min insigel vō dˀ obgn̄̄ bùrgē bett wegē oͧch also han gehn̄kt an dis₎ bief zwen glich, die gebn̄ sind an sant Gallen tag ✳ domā zalt vō gotz gebùrt thusing vierhundˀt zwentzig und siben
✳ jar.